หาดแสงจันทร์
**หาดแสงจันทร์** เป็นชายหาดที่มีชื่อเสียงแห่งหนึ่งในเทศบาลนครระยอง ประเทศไทย ซึ่งอยู่ห่างจากตัวเมืองระยองประมาณ 6 กิโลเมตร และอยู่ทางชายฝั่งตะวันออกของอ่าวไทย หาดนี้เป็นหนึ่งในสี่หาดที่เชื่อมต่อกันซึ่งทอดยาวไปตามอ่าว 11 กิโลเมตร ส่วนหาดอื่น ๆ ได้แก่ หาดแหลมเจริญ, หาดสุชาดา และหาดทรายทอง โดยมีความสะดวกสบายบนหาดไม่กี่แห่ง และอีกฝั่งของถนนเลียบชายหาดมีร้านอาหารทะเล ซึ่งส่วนใหญ่ยังไม่ได้รับการพัฒนา อนึ่ง สถานที่แห่งนี้เคยเป็นหมู่บ้านชาวประมงมาก่อน โดยก่อนหน้านี้ เมื่อชายหาดแห่งนี้ไม่เป็นที่รู้จักมากนัก ชาวบ้านก็มักจะทิ้งขยะที่หาดแห่งนี้ อย่างไรก็ตาม ปัจจุบันหาดแห่งนี้อยู่ระหว่างการทำความสะอาดโดยรัฐบาล, ชาวบ้าน, นักท่องเที่ยว และอาสาสมัคร

ประวัติ
-------

> หาดแสงจันทร์เป็นชายหาดหนึ่งในหลาย ๆ ชายหาดตามแนวถนนเลียบชายฝั่งร่วมกับหาดสุชาดาและหาดแม่รำพึงซึ่งอยู่ติดกัน โดยในอดีต บริเวณนี้เป็นที่ตั้งของหมู่บ้านชาวประมงที่เติบโตมาจากปากน้ำระยอง
> 
> 

ส่วนชื่อของหาดแสงจันทร์ คำว่า "แสงจันทร์" หมายถึง "แสงของดวงจันทร์" โดยจากลักษณะของแอ่งน้ำแต่ละแห่งของชายฝั่งดูเหมือนยอดพระจันทร์เว้าเข้าหาชายฝั่ง นอกจากนี้ หาดแสงจันทร์ยังมีชื่อเรียกอีกชื่อหนึ่งว่า "หาดพีเอ็มวาย" ซึ่งคนส่วนใหญ่ในพื้นที่เรียกตามชื่อโรงแรมในบริเวณดังกล่าวที่มีมาอย่างยาวนาน

ลักษณะเด่นประการหนึ่งที่ทำให้หาดแห่งนี้แตกต่างจากที่อื่น ๆ คือการมีสันดอนหินที่มนุษย์สร้างขึ้นจำนวนมากทอดยาวไปตามความยาวของหาดในน้ำ อย่างไรก็ตาม บรรดาสันดอนหินดังกล่าวไม่ได้มีอยู่ตั้งแต่แรกเสมอไป เหตุผลในการก่อสร้างสันดอนนี้เกิดจากการถมทะเลเมื่อนานมาแล้วและการพัฒนาท่าเรือในนิคมอุตสาหกรรมมาบตาพุด ซึ่งส่งผลให้ทิศทางลมและน้ำเปลี่ยนทิศทาง ทำให้เกิดการกัดเซาะชายฝั่งทะเลรุนแรงกว่าที่เคย จึงมีการออกแบบสันดอนหินเพื่อป้องกันปัญหาเหล่านั้น จากนั้น จากการมีสันดอน สระน้ำรูปจันทร์เสี้ยวจึงปรากฏขึ้นและยังคงมีอยู่จนถึงทุกวันนี้

นอกจากนี้เมื่อมองจากด้านบนจะมองเห็นสันดอนหินกั้นชายฝั่งแต่ละฝั่งเรียงตัวเป็นรูปตัวที (T) ตามแนวหาดสลับกับแอ่งน้ำรูปจันทร์เสี้ยว

การคมนาคม
---------

สามารถไปถึงหาดแสงจันทร์ได้โดยรถยนต์ และมีสองวิธีในการไปหาดดังกล่าวเมื่อเริ่มต้นจากกรุงเทพมหานคร ได้แก่

1. ถนนสุขุมวิท: วิ่งบนถนนสุขุมวิทก่อนถึงเมืองระยองแล้วเลี้ยวขวาจนถึงป้ายหาดแสงจันทร์ สุดถนนเป็นสามแยกรูปปั้นผีเสื้อสมุทรและรูปปั้นพระอภัยมณี จากนั้นเลี้ยวขวาไปยังหาดแสงจันทร์
2. ทางหลวงแผ่นดินหมายเลข 36: จากทางหลวงหมายเลข 36 ผ่านสี่แยกนิคมอุตสาหกรรมมาบตาพุด จากนั้นเลี้ยวขวาที่สี่แยกถัดไป ตัดเข้าถนนสุขุมวิท เมื่อถึงถนนสุขุมวิทแล้วเลี้ยวซ้ายไประยอง-จันทบุรี จากนั้น ขับรถต่อไปตามถนนเลียบชายฝั่งแล้วเลี้ยวขวาจะถึงหาดแสงจันทร์

ภูมิศาสตร์และภูมิอากาศ
----------------------

### ภูมิศาสตร์

หาดแสงจันทร์มีการสร้างเขื่อนหินกั้นที่มนุษย์สร้างขึ้นคล้ายสันดอนตามแนวชายฝั่งเพื่อป้องกันการกัดเซาะชายฝั่ง จึงเกิดแอ่งน้ำขึ้นตามชายฝั่งและก่อตัวเป็นรูปจันทร์เสี้ยวตลอดทางหาดแสงจันทร์

### ภูมิอากาศ

* อุณหภูมิทะเล: อุณหภูมิทะเลเฉลี่ยอยู่ที่ 29 องศาเซลเซียส โดยช่วงน้ำที่เย็นที่สุดคือเดือนมกราคม (27 องศาเซลเซียส) ส่วนช่วงน้ำที่ร้อนที่สุดคือเดือนพฤษภาคม (30 องศาเซลเซียส)

* อุณหภูมิเฉลี่ย: อุณหภูมิอยู่ระหว่าง 21 องศาเซลเซียส ถึง 33 องศาเซลเซียส โดยอุณหภูมิแทบจะไม่ลดลงต่ำกว่า 18 องศาเซลเซียส หรือสูงกว่า 35 องศาเซลเซียส

บริเวณใกล้เคียง
---------------

รายชื่อสถานที่ใกล้หาดแสงจันทร์

* เจดีย์กลางน้ำ

เป็นเจดีย์ที่มีชื่อเสียงแห่งหนึ่งในจังหวัดระยอง ซึ่งอยู่ทางทิศตะวันออกของหาดแสงจันทร์ โดยอยู่ห่างจากหาดดังกล่าวประมาณ 5 กิโลเมตร นักท่องเที่ยวสามารถเยี่ยมชมเจดีย์กลางน้ำได้ตั้งแต่เวลา 6.00 น. ถึง 17.00 น. ซึ่งเปิดให้บริการทุกวัน

* เกาะเสม็ด

เป็นเกาะที่มีประชากรมากที่สุดในจังหวัดระยอง โดยอยู่ภายใต้การคุ้มครองของกรมอุทยานแห่งชาติของรัฐบาลไทย ซึ่งอยู่ทางตะวันออกเฉียงใต้ของหาดแสงจันทร์ และอยู่ห่างจากหาดดังกล่าวประมาณ 30 กิโลเมตร

* สนามกีฬากลางจังหวัดระยอง

เป็นสนามกีฬาในจังหวัดระยองซึ่งปัจจุบันใช้สำหรับการแข่งฟุตบอล ซึ่งอยู่ทางเหนือของหาดแสงจันทร์ และอยู่ห่างจากหาดดังกล่าวประมาณ 3 กิโลเมตร โดยเปิดทุกวันตั้งแต่ 8.30 น. ถึง 16.30 น.

* พิพิธภัณฑ์เมืองระยอง

ชมรมอนุรักษ์ฟื้นฟูเมืองเก่าระยองได้ก่อตั้งพิพิธภัณฑ์แห่งนี้ขึ้นโดยมีเป้าหมายที่จะอนุรักษ์ประวัติศาสตร์ของเมืองนี้ และเพื่อรวบรวมโบราณวัตถุที่สวยงามของเมืองระยอง เช่น รูปภาพเก่า ๆ หรืออุปกรณ์จำนวนมากที่แสดงถึงวิถีชีวิตของชาวระยองในอดีต ซึ่งอยู่ทางตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 6 กิโลเมตร โดยเปิดทุกวัน ยกเว้นวันเสาร์และวันอาทิตย์ เวลา 08.00 ถึง 20.00 น.

* ตลาดเกาะกลอย

ตลาดเกาะกลอยจำหน่ายอาหาร, กาแฟโบราณ และของที่ระลึกในบรรยากาศย้อนยุคพร้อมการแสดงให้นักท่องเที่ยวได้เพลิดเพลิน ซึ่งอยู่ทางตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 7 กิโลเมตร โดยเปิดทุกวันตั้งแต่ 10.00 น. ถึง 21.00 น.

* วัดป่าประดู่

เป็นพระอารามหลวง วัดเก่าแก่แห่งนี้สร้างขึ้นในสมัยกรุงศรีอยุธยา ซึ่งอยู่ทางตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 6 กิโลเมตร โดยเปิดทุกวันตั้งแต่ 8.00 น. ถึง 17.00 น.

* วัดลุ่มมหาชัยชุมพล

เป็นพระอารามหลวงและเป็นวัดเก่าแก่ตั้งแต่สมัยกรุงศรีอยุธยา ตามประวัติศาสตร์ วัดนี้ได้รับการก่อตั้งเมื่อ พ.ศ. 2234 โดยเป็นที่นับถือของชาวระยอง โดยอยู่ทางทิศตะวันออกเฉียงเหนือของหาดแสงจันทร์ และอยู่ห่างจากหาดดังกล่าวประมาณ 7 กิโลเมตร ซึ่งเปิดทุกวันตั้งแต่ 9.00 น. ถึง 17.00 น.

ระเบียงภาพ
----------

ระเบียงภาพหาดแสงจันทร์และบริเวณใกล้เคียง

* Saeng Chan Beach (1)หาดแสงจันทร์ (1)
* Saeng Chan Beach (2)หาดแสงจันทร์ (2)
* Saeng Chan Beach (3)หาดแสงจันทร์ (3)
* Saeng Chan Beach (4)หาดแสงจันทร์ (4)
* Phra Chedi Klang Nam (1)เจดีย์กลางน้ำ (1)
* Phra Chedi Klang Nam (2)เจดีย์กลางน้ำ (2)
* Rayong Museumพิพิธภัณฑ์เมืองระยอง
* Rayong Province Stadiumสนามกีฬากลางจังหวัดระยอง
* Rayong bus terminalสถานีขนส่งผู้โดยสารจังหวัดระยอง
* Saeng Thian Beach - Samed Islandหาดแสงเทียน - เกาะเสม็ด
* Sea Butterfly statue at Samed Island (1)รูปปั้นนางผีเสื้อสมุทรที่เกาะเสม็ด (1)
* Nang Phisuea Samudra statue at Samed Island (2)รูปปั้นนางผีเสื้อสมุทรที่เกาะเสม็ด (2)
* Hat Saikaew, Koh Sametหาดทรายแก้ว เกาะเสม็ด
* Khao Laem Yha - Samed Island (1)เขาแหลมหญ้า - เกาะเสม็ด (1)
* Khao Laem Yha - Samed Island (2)เขาแหลมหญ้า - เกาะเสม็ด (2)
* Khao Laem Yha - Samed Island (3)เขาแหลมหญ้า - เกาะเสม็ด (3)
* Khao Laem Yha - Samed Island (4)เขาแหลมหญ้า - เกาะเสม็ด (4)
* Wat Bankhaiวัดบ้านค่าย
* Ko Kloi Marketตลาดเกาะกลอย
* Wat Pa Pradooวัดป่าประดู่
* Wat Lum Mahachai Chumphonวัดลุ่มมหาชัยชุมพล

อ้างอิง
-------

1. 1 2  "Saengchan Beach". *www.ceediz.com*. สืบค้นเมื่อ 2021-11-16.
2. 1 2  "หาดแสงจันทร์ การเปลี่ยนแปลงทางกายภาพของชายหาดหลังการพัฒนาเศรษฐกิจและอุตสาหกรรม". *oknation.nationtv.tv*. สืบค้นเมื่อ 2021-11-16.
3. 1 2  "หาดแสงจันทร์ จ.ระยอง (หาด PMY) เที่ยวชมทะเลสวยน้ำใส กินลมชมวิว แผนที่". *www.ceediz.com*. สืบค้นเมื่อ 2021-11-16.
4. ↑  "Saeng Chan Beach near Rayong Thailand, Rayong - water temperature, photos, map, nearby hotels". *hikersbay.com*. สืบค้นเมื่อ 2021-10-26.
5. ↑  "ภูมิอากาศที่ ระยอง สภาพอากาศในแต่ละเดือน อุณหภูมิเฉลี่ย (ไทย) - Weather Spark". *th.weatherspark.com*. สืบค้นเมื่อ 2021-11-04.

พิกัดภูมิศาสตร์: 12°39′57″N 101°14′01″E﻿ / ﻿12.6657°N 101.2335°E﻿ / 12.6657; 101.2335